
CONSILIUL JUDEŢEAN
H O T Ă R Â R E

privind aprobarea Studiului de Fezabilitate şi a Indicatorilor tehnico-economici  
aferenţi Proiectului  „Reabilitarea, restaurarea Castelului din localitatea Posmuş, judeţul Bistriţa - Năsăud ”


Consiliul Judeţean Bistriţa-Năsăud;


Având în vedere:

· expunerea de motive nr. 1020/22.02.2012 a Preşedintelui Consiliului Judeţean Bistriţa-Năsăud; 
· raportul nr. 1019/22/.02.2012 asupra Proiectului elaborat de către Direcţia Programe, Integrare Europeană şi Lucrări Publice privind necesitatea aprobării Studiului de Fezabilitate şi a Indicatorilor tehnico-economici ai Proiectului „Reabilitarea, restaurarea Castelului din localitatea Posmuş, judeţul Bistriţa - Năsăud ”;
· Hotărârea Consiliului Judeţean Bistriţa – Năsăud nr. 3/2012 privind aprobarea bugetului propriu al Consiliului Judeţean Bistriţa-Năsăud pe anul 2012;
· Hotărârea de Guvern nr. 905/2002 privind atestarea domeniului public al judeţului Bistriţa – Năsăud, precum şi al municipiului, oraşelor şi comunelor din judeţul Bistriţa – Năsăud, secţiunea II, nr. 44, cod de clasificare 1.6.2.;

· prevederile art. 44 şi 45 din Legea nr.273/2006 privind Finanţele Publice Locale, cu completările şi modificările ulterioare;

· rapoartele nr. 1020/1/2012 ale Comisiilor de specialitate.

În temeiul art. 91 alin.(1) lit.b), alin.(3) lit. f) şi ale alin.(5) lit.a) punctul 10 şi art. 97 din Legea nr.215/2001  privind administraţia publică locală, republicată, cu modificările şi completările ulterioare,
H O T Ă R Ă Ş T E:

Art.1. 
Se aprobă Studiul de Fezabilitate aferent Proiectului „Reabilitarea, restaurarea Castelului din localitatea Posmuş, judeţul Bistriţa - Năsăud” conform anexei nr. 1 care face parte integrantă din prezenta hotărâre. 

Art.2. Se aprobă Indicatorii tehnico - economici pentru proiectul de investiţie „Reabilitarea, restaurarea Castelului din localitatea Posmuş, judeţul Bistriţa - Năsăud” conform anexei nr. 2 care face parte integrantă din prezenta hotărâre.
Art.3. Cu ducere la îndeplinire a prezentei hotărâri se încredinţează Direcţia Programe, Integrare Europeană şi Lucrări Publice şi Direcţia Economică din cadrul Consiliului Judeţean Bistriţa-Năsăud. 
P R E Ş E D I N T E,
Liviu-Mihai Rusu

